Magnoliile sunt unele dintre cele mai frumoase flori ale primăverii. Fie că vorbim de magnolii albe sau magnolii de culoare violet, florile sunt speciale. Venirea primăverii a adus o explozie de culoare și la Ploiești.
Delicatele magnolii au înflorit la Ploiești. În zona centrală, în Parcul Nichita Stănescu, dar și în Parcul Mihai Viteazul, frumoasele flori au schimbat cu totul decorul orașului.
Primele magnolii au fost plantate în zona centrală în urmă cu mai bine de 10 ani. Florile au un miros intens și se deschid, primăvara, de obicei în luna aprilie.
Cum la Ploiești au fost mai multe perioade cu temperaturi de primăvară, acest lucru a făcut să înceapă deja spectacolul magnoliilor.
Cea mai frumoasă zonă cu magnolii din Ploiești o regăsim în centrul orașului. În Parcul Nichita Stănescu există o alee a magnoliilor, însă putem admira frumoasele flori și în apropiere de Palatul Administrativ din Ploiești.
Pentru a ne putea bucura pe deplin de frumusețea acestor magnolii trebuie să mai așteptăm cel puțin o săptămână -două astfel încât spectacolul acestor flori să fie complet.
Fie că vorbim de magnolii albe sau magnolii de culoare violet, florile sunt speciale. Arbuștii nu necesită o îngrijire specială, însă plantele necesită udarea cel puțin săptămânal.